કોન્વે નામની એક કન્સ્ટ્રકશન કંપની એનાથી ય એક ડગલું આગળ નીકળી. અરીસા અને સેન્સર તો ખરાં જ, પણ લોરીના ટ્રેલરની બેય બાજુઓ પર આગળ અને પાછળનાં પૈડાં વચ્ચે ધાતુની ફ્રેમ બેસાવડાવી, જેથી એલેક્સા જેવા કોઇ સયકલીસ્ટને માનો કે લોરી હડફેટે લે, તો પણ લોરીની નીચે સરકવાના બદલે એ લોરીથી દૂર ફેંકાય. કંપનીઓને આ બધું કરવામાં લાખો પાઉન્ડ – કરોડો રૂપિયા ખર્ચાયા હતા છતાં એમણે એ બધું કર્યું અને એમના શેરહોલ્ડરોને એ ખર્ચાઓ સામે કોઇ જ આપત્તિ ન હતી. કંપનીઓએ પ્રજા પ્રત્યેની ફરજ તરીકે એ બધા ખર્ચા કર્યા હતા.